**Pakuotės lapelis: informacija vartotojui**

**PERTUSINAS forte sirupas**

Čiobrelių skystasis ekstraktas

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra sirupas PERTUSINAS forte ir kam jis vartojamas

2. Kas žinotina prieš vartojant sirupą PERTUSINAS forte

3. Kaip vartoti sirupą PERTUSINAS forte

4. Galimas šalutinis poveikis

5. Kaip laikyti sirupą PERTUSINAS forte

6. Pakuotės turinys ir kita informacija

**1. Kas yra sirupas PERTUSINAS forte ir kam jis vartojamas**

Tradicinis augalinis vaistinis preparatas, vartojamas peršalus, kaip atsikosėjimą lengvinanti priemonė.

Tai tradicinis augalinis vaistinis preparatas, vartojamas pagal nurodytas indikacijas, išimtinai remiantis ilgalaikėmis vartojimo tradicijomis.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant sirupą PERTUSINAS forte**

**Sirupo PERTUSINAS forte vartoti negalima:**

* jeigu yra padidėjęs jautrumas čiobreliams ar kitiems notrelinių (lūpažiedžių) šeimos (*Lamiaceae, s. Labiatae)* augalams.

**Įspėjimai ir atsargumo priemonės**

Jei atsiranda dusulys, karščiavimas ar pūlingi skrepliai, būtina pasitarti su gydytoju ar kvalifikuotu sveikatos priežiūros specialistu.

Pasitarkite su gydytoju arba vaistininku, prieš pradėdami vartoti sirupą PERTUSINAS forte.

**Vaikams**

Vaisto nerekomenduojama vartoti jaunesniems nei 12 metų vaikams, kadangi trūksta tyrimų duomenų.

**Kiti vaistai ir PERUSINAS forte**

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Sąveika su kitais vaistais nenustatyta.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Saugumo tyrimų nėščiosioms ar žindyvėms nėra atlikta. Jei trūksta duomenų, vaistinio preparato nėščiosioms ir žindyvėms vartoti nerekomenduojama.

**Vairavimas ir mechanizmų valdymas**

Dėl vaisto poveikio gebėjimui vairuoti ir valdyti mechanizmus nebuvo atlikta jokių tyrimų.

**Sirupo PERTUSINAS forte sudėtyje yra etanolio ir cukraus**

Šio vaisto sudėtyje yra ne mažiau kaip 8 tūrio % etanolio (alkoholio), t.y. iki 0,4 g dozėje (5 ml), tai atitinka 8 ml alaus, 3,4 ml vyno. Kenksmingas sergantiems alkoholizmu.

Į tai būtina atsižvelgti nėščiosioms, žindyvėms, vaikams ir didelės rizikos grupės (pvz. sergantiems kepenų ligomis ar epilepsija) pacientams.

Vienoje dozėje (5 ml), yra 4,6 g cukraus (sacharozės).

Cukriniu diabetu sergantiems pacientams būtina į tai atsižvelgti.

Jei gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

**3. Kaip vartoti sirupą PERTUSINAS forte**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vartoti per burną.

Suaugusiems žmonėms ir vyresniems kaip 12 metų paaugliams gerti 3 - 5 kartus per parą po vieną arbatinį šaukštelį (5 ml).

**Vartojimas vaikams**

Vaisto nerekomenduojama vartoti jaunesniems nei 12 metų vaikams.

Jei vartojant šio vaisto simptomai neišnyksta per savaitę, būtina pasitarti su gydytoju arba vaistininku.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Buvo pastebėta padidinto jautrumo reakcijos atvejų (tarp jų vienas anafilaksinio šoko ir vienas Kvinkės edemos atvejis) bei virškinimo sutrikimų. Dažnumas nežinomas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt , taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt> ). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti sirupą PERTUSINAS forte**

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25ºC temperatūroje.

Buteliuką laikyti dėžutėje, kad vaistas būtų apsaugotas nuo šviesos.

Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**Sirupo PERTUSINAS forte sudėtis**

- Veiklioji medžiaga yra čiobrelių skystasis ekstraktas. 1 ml sirupo yra 307,5 mg *Thymus vulgaris* L. ir/ar *Thymus zygis* L., herba (čiobrelių žolės), skystojo ekstrakto (1:1). Ekstrahentas: 30 % (V/V) etanolis.

- Pagalbinė medžiaga: cukraus sirupas (sacharozė ir išgrynintas vanduo).

**Sirupo PERTUSINAS forte išvaizda ir kiekis pakuotėje**

Tamsiai rudos spalvos, aromatinio kvapo, saldaus skonio sirupas.

Kartono dėžutėje yra vienas buteliukas, kuriame yra 100 ml sirupo.

**Registruotojas ir gamintojas**

UAB „Valentis“

Molėtų pl. 11

LT‑08409 Vilnius

Tel.: +370 5 2701225

Faksas: +370 5 2701223

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Valentis“

Molėtų pl. 11

LT‑08409 Vilnius

Tel.: +370 5 2701225

Faksas: +370 5 2701223

**Šis pakuotės lapelis paskutinį kartą peržiūrėtas 2016-04-21**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).